

Ρόδος 23.05.2022

Αρίθμ. Πρωτ.: 1512

Προς:

Κάθε ενδιαφερόμενο

**ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΥΠΟΘΕΣΕΩΝ**

**ΚΕΝΤΡΟ ΚΟΙΝΩΝΙΚΗΣ ΠΡΟΝΟΙΑΣ ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ**

**Ταχ. Δ/νση:**  Ρήγα Φεραίου 4,

 85100 Ρόδος

**Πληροφορίες**: Φλεβάρης Νίκος

**Τηλέφωνο:** 2241077305

**Fax:**  2241032819

**E-mail:** flevaris@kkppna.gov.gr

**Προκήρυξη πρόσληψης προσωπικού** **με σύμβαση εργασίας Ιδιωτικού Δικαίου Ορισμένου Χρόνου για την αντιμετώπιση** **εποχικών ή άλλων περιοδικών ή πρόσκαιρων αναγκών στο Κέντρο Κοινωνικής Πρόνοιας Περιφέρειας Νοτίου Αιγαίου**

Έχοντας υπόψη:

1.Τις διατάξεις του άρθρου 21 του Ν. 2190/1994 (ΦΕΚ 28/τ.Α΄/03-03-1994) «Σύσταση Ανεξάρτητης Αρχής για την Επιλογή Προσωπικού και ρύθμιση θεμάτων διοίκησης» όπως έχουν τροποποιηθεί και ισχύουν.

2. Του άρθρου 9 του ν.4109/2013 «Κατάργηση και συγχώνευση νομικών προσώπων του Δημοσίου και του ευρύτερου δημόσιου τομέα - Σύσταση Γενικής Γραμματείας για το συντονισμό του κυβερνητικού έργου και άλλες διατάξεις» (Α΄ 16).

3.Του άρθρου 206 του Ν. 4820/2021 περί υποχρεωτικότητας του εμβολιασμού στις δημόσιες μονάδες φροντίδας ηλικιωμένων και φροντίδας ατόμων με αναπηρία.

4. Του άρθρου 207 του Ν. 4820/2021 που αφορά τις προσλήψεις προσωπικού ορισμένου χρόνου σύμφωνα με το οποίο:

«Σε περίπτωση εφαρμογής της περ. (α) της παρ. 6 του άρθρου 206 δύναται να προσλαμβάνεται για τους φορείς που εντάσσονται στο πεδίο εφαρμογής του ανωτέρω άρθρου σύμφωνα με το άρθρο 36 του ν. 4765/2021 (Α΄6) προσωπικό με σχέση εργασίας Ιδιωτικού Δικαίου Ορισμένου Χρόνου αντίστοιχων προσόντων, κατηγορίας/εκπαιδευτικής βαθμίδας, κλάδου/ειδικότητας του προσωπικού που έχει τεθεί σε αναστολή καθηκόντων. Ο ανώτατος αριθμός του προς πρόσληψη προσωπικού δεν δύναται να υπερβαίνει τον αριθμό του προσωπικού, που έχει τεθεί σε αναστολή καθηκόντων κατ’ εφαρμογή της περ. (α) της παρ. 6 του άρθρου 206 και υπό τις κάτωθι προϋποθέσεις και όρους:

 α) Το προσωπικό που προσλαμβάνεται κατ’ εφαρμογήν του παρόντος οφείλει κατά τον χρόνο πρόσληψης να προσκομίσει:

αα) είτε Ψηφιακό Πιστοποιητικό COVID-19 της Ε.Ε. (EU Digital COVID Certificate – EUDCC) του Κανονισμού (ΕΕ) 2021/953 του Ευρωπαϊκού Κοινοβουλίου και του Συμβουλίου της 14ης Ιουνίου 2021 και του άρθρου πρώτου της από 30.5.2021 Πράξης Νομοθετικού Περιεχομένου (Α’ 87), η οποία κυρώθηκε με το άρθρο 1 του ν.4806/2021 (Α΄95) με πληροφορίες σχετικά με την κατάσταση του φυσικού προσώπου-κατόχου του όσον
αφορά στον εμβολιασμό κατά του κορωνοϊού COVID-19 ή βεβαίωση εμβολιασμού της παρ. 5 του άρθρου 55 του ν. 4764/2020 (Α’ 256), ή ισοδύναμο πιστοποιητικό ή βεβαίωση τρίτης χώρας, από όπου προκύπτει η συμπλήρωση δεκατεσσάρων ημερών από την ολοκλήρωση του εμβολιασμού,

 αβ) είτε Ψηφιακό Πιστοποιητικό COVID-19 της Ε.Ε. (EU Digital COVID Certificate – EUDCC) του Κανονισμού (ΕΕ) 2021/953 του Ευρωπαϊκού Κοινοβουλίου και του Συμβουλίου της 14ης Ιουνίου 2021 και του άρθρου πρώτου της από 30.5.2021 Πράξης Νομοθετικού Περιεχομένου, η οποία κυρώθηκε με το άρθρο 1 του ν. 4806/2021 με πληροφορίες σχετικά με την κατάσταση του φυσικού προσώπου-κατόχου του όσον αφορά στη νόσηση από τον κορωνοϊό COVID-19 ή βεβαίωση θετικού διαγνωστικού ελέγχου της παρ. 1 του άρθρου 5 της υπ’ αρ. 2650/10.4.2020 (Β’ 1298) κοινής απόφασης των Υπουργών Υγείας και Επικρατείας ή ισοδύναμο πιστοποιητικό ή βεβαίωση τρίτης χώρας, από όπου προκύπτει η παρέλευση τριάντα (30) ημερών από την ημερομηνία της θετικής διάγνωσης. Στην περίπτωση αυτή η λήξη της σύμβασης ορισμένου χρόνου δεν μπορεί να είναι μεταγενέστερη των έξι (6) μηνών από την ημερομηνία της θετικής διάγνωσης.

5. Τις διατάξεις τoυ άρθρου 36 του ν. 4765/2021 (Α 6) για πρόσληψη προσωπικού για απρόβλεπτες και επείγουσες ανάγκες με σχέση εργασίας Ιδιωτικού Δικαίου Ορισμένου Χρόνου αντίστοιχων προσόντων, κατηγορίας/εκπαιδευτικής βαθμίδας, κλάδου/ειδικότητας του προσωπικού που έχει τεθεί σε αναστολή καθηκόντων.

6. Την 6η/08.04.2022 Θέμα 9ο Απόφαση του Διοικητικού Συμβουλίου του Κέντρου.

**Ανακοινώνει**

**Την πρόσληψη, με σύμβαση εργασίας ιδιωτικού δικαίου ορισμένου χρόνου, συνολικά δυο (2) ατόμων για την κάλυψη απρόβλεπτων ή επειγουσών αναγκών του Κέντρου Κοινωνικής Πρόνοιας Περιφέρειας Νοτίου Αιγαίου, που εδρεύει στη Ρόδο και συγκεκριμένα του εξής ανά υπηρεσία, έδρα, ειδικότητα και διάρκεια σύμβασης, αριθμού ατόμων (Βλ. ΠΙΝΑΚΑ Α), με τα αντίστοιχα απαιτούμενα (τυπικά και τυχόν πρόσθετα προσόντα) (βλ. ΠΙΝΑΚΑ Β)**

|  |
| --- |
| **ΠΙΝΑΚΑΣ Α: ΘΕΣΕΙΣ ΕΠΟΧΙΚΟΥ ΠΡΟΣΩΠΙΚΟΥ (ανά κωδικό θέσης)** |
| Κωδικός Θέσης  | Υπηρεσία  | Έδρα Υπηρεσίας  | Ειδικότητα | Διάρκεια Σύμβασης  | Αριθμός Ατόμων  |
| 200 | Κέντρο Κοινωνικής Πρόνοιας Περιφέρειας Νοτίου Αιγαίου | Ρόδος | ΥΕ Βοηθητικού Υγειονομικού Προσωπικού(Μεταφορέων ασθενών) | Από την ημερομηνία υπογραφής της σύμβασης για 3 μήνες (με δυνατότητα παράτασης έως τρεις μήνες ακόμη) | 1 |
| 201 | Κέντρο Κοινωνικής Πρόνοιας Περιφέρειας Νοτίου Αιγαίου | Ρόδος | ΔΕ Βοηθών Νοσηλευτών | Από την ημερομηνία υπογραφής της σύμβασης για 3 μήνες (με δυνατότητα παράτασης έως τρεις μήνες ακόμη) | 1 |

|  |
| --- |
| **ΠΙΝΑΚΑΣ Β: ΑΠΑΙΤΟΥΜΕΝΑ ΠΡΟΣΟΝΤΑ (ανά κωδικό θέσης)** |
| **Κωδικός θέσης** | **Τίτλος σπουδών και λοιπά** **απαιτούμενα (τυπικά & τυχόν πρόσθετα) προσόντα** |
| 200ΥΕ Βοηθητικού Υγειονομικού Προσωπικού | Απολυτήριος τίτλος τουλάχιστον Υποχρεωτικής Εκπαίδευσης (Απολυτήριος τίτλος Τριταξίου Γυμνασίου ή για όσους έχουν αποφοιτήσει μέχρι και το 1980 απολυτήριο Δημοτικού Σχολείου), ή ισοδύναμος απολυτήριος τίτλος κατώτερης Τεχνικής Σχολής του ν.δ. 580/1970 ή απολυτήριος τίτλος Εργαστηρίων Ειδικής Επαγγελματικής Εκπαίδευσης και Κατάρτισης του άρθρου 1 του ν. 2817/2000 της ημεδαπής ή άλλος ισότιμος τίτλος της αλλοδαπής. Απολυτήριοι τίτλοι Γ’ Γυμνασίου των σχολικών περιόδων 1976-1977 έως και 1979-1980 γίνονται δεκτοί. |
| 201ΔΕ Βοηθών Νοσηλευτών | α) Πτυχίο ή δίπλωμα ή απολυτήριος τίτλος Μέσης Τεχνικής Επαγγελματικής Νοσηλευτικής Σχολής (ΜΤΕΝΣ) ή ειδικοτήτων Βοηθών Νοσηλευτών ή Βοηθών Νοσοκόμων ή Νοσηλευτικής ή Νοσηλευτικής Τραυματολογίας ή Βοηθός Τραυματολογίας ορθοπεδικής ή Νοσηλευτικής Χειρουργείου ή Νοσηλευτικής Ογκολογικών Παθήσεων ή Ειδικής Νοσηλευτικής ή Νοσηλευτικής Μονάδων Εντατικής Θεραπείας ή Νοσηλευτικής Ατόμων με Ψυχικές Παθήσεις ή Βοηθός Νοσηλευτικής Μαιευτικής ή Βοηθός Νοσηλευτικής Γενικής Νοσηλείας ή Βοηθός Νοσηλευτικής Τραυματολογίας ή Βοηθός Νοσηλευτικής Χειρουργείου ή Βοηθός Νοσηλευτικής Ογκολογικών παθήσεων ή Βοηθός Νοσηλευτικής Μονάδων Εντατικής Θεραπείας ή Βοηθός Νοσηλευτικής Ατόμων με Ειδικές παθήσεις ή Βοηθών Γενικής Νοσηλείας ή Βοηθός Νοσηλευτή ή αντίστοιχο πτυχίο ή δίπλωμα ή απολυτήριος τίτλος των παρακάτω σχολικών μονάδων: ΙΕΚ ή Επαγγελματικού Λυκείου ή Τεχνικού Επαγγελματικού Εκπαιδευτηρίου Α΄ ή Β κύκλου σπουδών ή Ενιαίου Πολυκλαδικού Λυκείου ή Τεχνικού Επαγγελματικού Λυκείου ή Σχολής Επαγγελματικής Κατάρτισης ή Επαγγελματικής Σχολής ή Τεχνικής Επαγγελματικής Σχολής δευτεροβάθμιας εκπαίδευσης ή σχολής μαθητείας του ΟΑΕΔ του ν. 1346/1983 ή ν. 3475/2006 ή άλλος ισότιμος τίτλος σχολικής μονάδας της ημεδαπής ή αλλοδαπής, αντίστοιχης ειδικότητας. β) Άδεια άσκησης επαγγέλματος βοηθού νοσηλευτή ή βεβαίωση εκδιδόμενη από αρμόδια διοικητική αρχή ότι πληροί όλες τις νόμιμες προϋποθέσεις για την άσκηση του επαγγέλματος βοηθού νοσηλευτή. |

Οι υποψήφιοι όλων των ειδικοτήτων πρέπει να είναι ηλικίας **από 18 έως 65 ετών**.

**Α. ΓΕΝΙΚΑ ΠΡΟΣΟΝΤΑ ΠΡΟΣΛΗΨΗΣ**

Οι υποψήφιοι θα πρέπει :

1. Να είναι Έλληνες πολίτες ή πολίτες χώρας κράτους – μέλους της Ε.Ε. Σύμφωνα με τα άρθρα 1, 2 και 3 του νομοθετικού διατάγματος (ν.δ.) 3832/1958 (ΦΕΚ 128 Α΄) δικαιούνται να είναι υποψήφιοι Βορειοηπειρώτες, Κύπριοι ομογενείς και ομογενείς αλλοδαποί προερχόμενοι από την Κωνσταντινούπολη και από τα νησιά Ίμβρο και Τένεδο, χωρίς να απαιτείται προσαγωγή πιστοποιητικού ελληνικής ιθαγένειας, υπό την προϋπόθεση ότι θα αποδεικνύεται με κάποιο τρόπο η ιδιότητά τους ως Έλληνες ως προς το γένος και τη συνείδηση.

2. Να έχουν συμπληρώσει το 18ο έτος ηλικίας και να μην έχουν υπερβεί το 65ο.

3. Να έχουν την υγεία που απαιτείται για την εκτέλεση των καθηκόντων της θέσης που επιλέγουν, να μην ανήκουν στις ομάδες αυξημένου κινδύνου για σοβαρή λοίμωξη COVID-19 σύμφωνα με την από 14-3-2020 Πράξη Νομοθετικού Περιεχομένου (ΦΕΚ 64 Α’) σε συνδυασμό με την ΔΙΔΑΔ/Φ.64/315/οικ.8030/18-3-2020 (ΦΕΚ 928 Β’) Κοινή Υπουργική Απόφαση Υπουργών Υγείας και Εσωτερικών καθώς και να μην ανήκουν στις ομάδες που δικαιούνται άδεια ειδικού σκοπού σύμφωνα με την από 11-3-2020 Πράξη Νομοθετικού Περιεχομένου (ΦΕΚ 55 Α’) σε συνδυασμό την ΔΙΔΑΔ/Φ.69/108/οικ.7874/12-3-2020 (ΑΔΑ: ΩΦΠΩ46ΜΤΛ6-87Χ) εγκύκλιο Υπουργού Εσωτερικών.

4.Να μην έχουν κώλυμα πρόσληψης σύμφωνα με το άρθρο 8 του ν.3528/2007 (Υπαλληλικός Κώδικας).

5.Κατά την ημερομηνία υποβολής των αιτήσεων να κατέχουν τα υποχρεωτικά τυπικά και πρόσθετα προσόντα πρόσληψης καθώς και τα απαιτούμενα πιστοποιητικά αναγνώρισης και ισοτιμίας των τίτλων σπουδών τους εφόσον έχουν αποκτηθεί στην αλλοδαπή.

**Β. ΒΑΘΜΟΛΟΓΗΣΗ ΚΡΙΤΗΡΙΩΝ**

Η σειρά κατάταξης μεταξύ των υποψηφίων καθορίζεται με βάση τα ακόλουθα κριτήρια:

**ΠΙΝΑΚΑΣ ΒΑΘΜΟΛΟΓΗΣΗΣ ΚΡΙΤΗΡΙΩΝ**

**ΚΥΡΙΟ ΚΡΙΤΗΡΙΟ ΚΑΤΑΤΑΞΗΣ**

**1. ΧΡΟΝΟΣ ΕΜΠΕΙΡΙΑΣ** Προτάσσονται οι υποψήφιοι που έχουν μεγαλύτερη εμπειρία σε συναφή με την θέση καθήκοντα.

Επικουρικά και μόνο στην περίπτωση που βάσει του κύριου κριτηρίου κατάταξης της εμπειρίας δεν προκύπτει προσληπτέος υπάλληλος, ιδίως γιατί όλοι οι υποψήφιοι διαθέτουν τον ίδιο χρόνο συναφούς εμπειρίας, λαμβάνονται υπόψη **τα τυπικά προσόντα** οπότε προτάσσονται οι υποψήφιοι που έχουν αυξημένα τυπικά προσόντα ως εξής:

Α) Προτάσσονται οι υποψήφιοι που έχουν συναφές διδακτορικό δίπλωμα της ημεδαπής ή ισότιμο της αλλοδαπής, μεταξύ αυτών προηγούνται οι υποψήφιοι που έχουν μεγαλύτερο βαθμό στο (βασικό) πτυχίο ή δίπλωμα. Μεταξύ των εχόντων τον αυτό βαθμό προηγούνται οι υποψήφιοι που έχουν τον αρχαιότερο, ως προς την ημερομηνία κτήσεως (βασικό) τίτλο σπουδών.

Β) Μεταξύ των υπολοίπων προτάσσονται οι υποψήφιοι που έχουν συναφή μεταπτυχιακό τίτλο σπουδών. Για τη μεταξύ τους σειρά κατάταξης εφαρμόζονται αναλόγως τα εκτιθέμενα στην ανωτέρω περίπτωση α΄.

Γ) Μεταξύ των λοιπών η σειρά κατάταξης καθορίζεται πρωτίστως από τον χρόνο απόκτησης και δευτερευοντος από τον βαθμό του τίτλου σπουδών, εφαρμοζομένων, επίσης, κατά τα λοιπά, αναλόγως, των οριζομένων στην ανωτέρω περίπτωση α΄.

**Γ. ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ**

Οι ενδιαφερόμενοι μαζί µε την αίτησή τους – υπεύθυνη δήλωση πρέπει να υποβάλλουν υποχρεωτικά τα εξής δικαιολογητικά:

1. Φωτοαντίγραφο των δύο όψεων της αστυνομικής τους ταυτότητας ή άλλο δημόσιο έγγραφο από το οποίο θα προκύπτουν τα στοιχεία ταυτότητάς τους ή κρίσιμες σελίδες του διαβατηρίου τους όπου θα αναφέρονται ο αριθμός και τα στοιχεία ταυτότητάς τους.

 2. Υπεύθυνη δήλωση του Ν. 1599/1986 που θα αναφέρει τα εξής: α) ότι δεν έχουν καταδικαστεί για κακούργηµα και σε οποιαδήποτε ποινή για κλοπή, υπεξαίρεση (κοινή ή στην υπηρεσία), απάτη, εκβίαση, πλαστογραφία, απιστία δικηγόρου, δωροδοκία, καταπίεση, απιστία περί την υπηρεσία, παράβαση καθήκοντος, καθ’ υποτροπή συκοφαντική δυσφήµηση, καθώς και για οποιοδήποτε έγκληµα κατά της γενετήσιας ελευθερίας ή έγκλημα οικονοµικής εκμετάλλευσης της γενετήσιας ζωής, β) ότι δεν είναι υπόδικοι και δεν έχουν παραπεµφθεί µε τελεσίδικο βούλευµα για κακούργηµα ή για πληµµέληµα της προηγούµενης περίπτωσης, έστω και αν το αδίκηµα έχει παραγραφεί, γ) ότι δεν έχουν, λόγω καταδίκης, στερηθεί τα πολιτικά τους δικαιώµατα και για όσο χρόνο διαρκεί η στέρηση αυτή, δ) ότι δεν τελούν υπό στερητική δικαστική συμπαράσταση (πλήρη ή μερική), υπό επικουρική δικαστική συμπαράσταση (πλήρη ή μερική) και υπό τις δύο αυτές καταστάσεις και ε)ότι έχουν την υγεία και την φυσική καταλληλότητα που τους επιτρέπει την εκτέλεση των καθηκόντων τους.

3. Πιστοποιητικό οικογενειακής κατάστασης.

4. Τα απαραίτητα δικαιολογητικά που αποδεικνύουν τα τυπικά προσόντα ανά ειδικότητα.

5.Οι υποψήφιοι κατά την πρόσληψη τους, όπου αυτό απαιτείται, πρέπει να προσκομίσουν πιστοποιητικό υγείας από γιατρό Υγειονομικού Κέντρου, ή Κρατικού Νοσοκομείου από το οποίο να προκύπτει ότι δεν πάσχουν από μεταδοτική ασθένεια και είναι ικανοί από ιατρικής άποψης να ασκήσουν το συγκεκριμένο επάγγελμα.

**ΥΠΕΝΘΥΜΙΖΕΤΑΙ ΟΤΙ** : **Απαραίτητη προϋπόθεση για την ανάληψη καθηκόντων είναι η προηγούμενη προσκόμιση της προβλεπόμενης κατά νόμο βεβαίωσης ή πιστοποιητικού ολοκλήρωσης του εμβολιασμού και η παρέλευση δεκατεσσάρων (14) ημερών από αυτόν ή η προσκόμιση της προβλεπόμενης κατά νόμο βεβαίωσης ή πιστοποιητικού νόσησης από τον κορωνοϊό από όπου προκύπτει η παρέλευση τριάντα (30) ημερών από την ημερομηνία θετικής διάγνωσης. Χωρίς την ως άνω κατά περίπτωση βεβαίωση ή πιστοποιητικό δεν είναι δυνατή η πρόσληψη και η κατάρτιση της σχετικής σύμβασης.**

**Οι νεοπροσλαμβανόμενοι δεν υπάγονται στις διατάξεις της παρ. 7 του άρθρου 2 της σχετικής αρ. Δ1α/ Γ.Π.οικ 50933/13.8.2021 ΥΑ (Β 3794)**

ΠΡΟΣΟΧΗ:

• Τα πιστοποιητικά της Ανώτατης Συνομοσπονδίας Πολυτέκνων Ελλάδας (Α.Σ.Π.Ε.), για όσους υποψήφιους επικαλούνται Πολυτεκνική ιδιότητα, καθώς και τα πιστοποιητικά Η/Υ (όπου απαιτείται) υποβάλλονται υποχρεωτικά είτε σε ευκρινή φωτοαντίγραφα από αντίγραφα, τα οποία έχουν επικυρωθεί από δικηγόρο, είτε σε πρωτότυπα. • Τίτλοι, πιστοποιητικά και βεβαιώσεις της αλλοδαπής, που απαιτούνται από την Ανακοίνωση, πρέπει απαραιτήτως να συνοδεύονται από επίσημη μετάφρασή τους στην ελληνική γλώσσα και να έχουν επικυρωθεί, σύμφωνα με τα οριζόμενα στο «Ειδικό Παράρτημα» της παρούσας ανακοίνωσης. • Οι άδειες άσκησης επαγγέλματος ή άλλες επαγγελματικές άδειες ή βεβαιώσεις ή πιστοποιητικά πρέπει να είναι σε ισχύ τόσο κατά τον χρόνο υποβολής της αίτησης συμμετοχής και της λήξης της προθεσμίας υποβολής αυτής, όσο και κατά τον χρόνο πρόσληψης.

**Δ. ΔΗΜΟΣΙΕΥΣΗ ΤΗΣ ΑΝΑΚΟΙΝΩΣΗΣ**

Ανάρτηση της ανακοίνωσης να γίνει στο πρόγραμμα **“ΔΙΑΥΓΕΙΑ**” και **στην ιστοσελίδα** του Κέντρου Κοινωνικής Πρόνοιας Περιφέρειας Νοτίου Αιγαίου www.kkppna.gov.gr

 **Ε. ΥΠΟΒΟΛΗ ΑΙΤΗΣΕΩΝ-ΥΠΕΥΘΥΝΩΝ ΔΗΛΩΣΕΩΝ ΣΥΜΜΕΤΟΧΗΣ**

Οι ενδιαφερόμενοι καλούνται να συμπληρώσουν την αίτησή τους – υπεύθυνη δήλωση, συνοδευόμενη από τα απαραίτητα δικαιολογητικά και να την υποβάλουν α)**είτε ηλεκτρονικά** στη διεύθυνση info@kkppna.gov.gr

β)**είτε αυτοπροσώπως** στην υπηρεσία πρωτοκόλλου στην έδρα του Κέντρου Κοινωνικής Πρόνοιας Περιφέρειας Νοτίου Αιγαίου (διεύθυνση Ρήγα Φεραίου 4, 85100 Ρόδος)

γ)**είτε με άλλο εξουσιοδοτημένο από αυτούς πρόσωπο**, εφόσον η εξουσιοδότηση φέρει την υπογραφή τους θεωρημένη από δημόσια αρχή, στην υπηρεσία πρωτοκόλλου στην έδρα του Κέντρου Κοινωνικής Πρόνοιας Περιφέρειας Νοτίου Αιγαίου (διεύθυνση Ρήγα Φεραίου 4, 85100 Ρόδος)

δ) είτε **ταχυδρομικά** **με συστημένη επιστολή** στα γραφεία της υπηρεσίας μας στην ακόλουθη διεύθυνση: Ρήγα Φεραίου 4, 85100 Ρόδος απευθύνοντάς την στο Κέντρο Κοινωνικής Πρόνοιας Περιφέρειας Νοτίου Αιγαίου (τηλ. επικοινωνίας: 22410 77305) ως εξής: ΑΙΤΗΣΗ ΥΠΟΨΗΦΙΟΥ ΣΕ ΠΡΟΚΗΡΥΞΗ ΓΙΑ ΠΡΟΣΛΗΨΗ ΕΠΟΧΙΚΟΥ ΠΡΟΣΩΠΙΚΟΥ (ΑΡ. ΠΡΟΚΗΡΥΞΗΣ 1512/2022) , Κ.Κ.Π.Π.Ν.Α , ΔΙΕΥΘΥΝΣΗ : ΡΗΓΑ ΦΕΡΑΙΟΥ 4, 85100 ΡΟΔΟΣ.

Στην περίπτωση αποστολής των αιτήσεων ταχυδρομικώς το εμπρόθεσμο των αιτήσεων κρίνεται με βάση την ημερομηνία που φέρει ο φάκελος αποστολής, ο οποίος μετά την αποσφράγισή του επισυνάπτεται στην αίτηση των υποψηφίων.

**ΣΤ .ΠΡΟΘΕΣΜΙΑ ΥΠΟΒΟΛΗΣ**

Η προθεσμία υποβολής των αιτήσεων - υπεύθυνων δηλώσεων ορίζεται σε **τρείς [3] ημέρες**, και αρχίζει από την επόμενη της ανάρτησης της ανακοίνωσης στο πρόγραμμα “ΔΙΑΥΓΕΙΑ” και στην ιστοσελίδα του Κέντρου Κοινωνικής Πρόνοιας Περιφέρειας Νοτίου Αιγαίου και συγκεκριμένα από τις 24/05/2022 έως και τις 26/05/2022 Κάθε υποψήφιος δικαιούται να υποβάλει **μία μόνο αίτηση** και για **θέσεις μίας μόνο κατηγορίας προσωπικού (ΔΕ ή ΥΕ)**. Η σώρευση θέσεων διαφορετικών κατηγοριών προσωπικού σε μία ή περισσότερες αιτήσεις συνεπάγεται αυτοδικαίως σε κάθε περίπτωση ακύρωση όλων των αιτήσεων και αποκλεισμό του υποψηφίου από την περαιτέρω διαδικασία.

Για περισσότερες πληροφορίες μπορείτε να απευθύνεστε στο e-mail: info@kkppna.gov.gr

**Ζ. ΚΑΤΑΤΑΞΗ ΥΠΟΨΗΦΙΩΝ**

Αφού γίνει η επεξεργασία των αιτήσεων-υπεύθυνων δηλώσεων θα γίνει κατάταξη των υποψηφίων ανά ειδικότητα σύμφωνα με τα απαραίτητα τυπικά προσόντα και βάσει των κριτηρίων βαθμολόγησης (Βλ. **Παράγραφο Β** του παρόντος) .

**Η. ΑΝΑΡΤΗΣΗ ΠΙΝΑΚΩΝ**

Μετά την κατάρτιση των πινάκων, η υπηρεσία μας θα αναρτήσει τους προσωρινούς πίνακες κατάταξης των υποψηφίων στην ιστοσελίδα του Κέντρου Κοινωνικής Πρόνοιας Περιφέρειας Νοτίου Αιγαίου www.kkppna.gov.gr καθώς και στην έδρα του Κ.Κ.Π.Π.Ν.Α Ρήγα Φεραίου 4, Ρόδος (Πίνακας ανακοινώσεων Δομής ΠΠΠΔ). Κατά των ανωτέρω πινάκων δύναται να υποβληθεί εγγράφως/ ή ηλεκτρονικά ένσταση/στην υπηρεσία του Κ.Κ.Π.Π.Ν.Α από τους υποψηφίους μέσα σε αποκλειστική προθεσμία τριών (3) ημερών που αρχίζει από την επόμενη της αναρτήσεώς τους. Κατόπιν εξέτασης των ενστάσεων που έχουν υποβληθεί συντάσσεται ο οριστικός πίνακας κατάταξης των υποψηφίων και ακολουθεί η ανάρτησή του στην ιστοσελίδα του Κ.Κ.Π.Π.Ν.Α.

**Θ. ΠΡOΣΛΗΨΗ**

Η υπηρεσία προσλαμβάνει το προσωπικό με σύμβαση εργασίας ιδιωτικού δικαίου ορισμένου χρόνου αμέσως μετά την κατάρτιση των οριστικών πινάκων κατάταξης των υποψηφίων. Προσληφθέντες οι οποίοι αποχωρούν πριν από τη λήξη της σύμβασής τους, αντικαθίστανται με άλλους από τους εγγεγραμμένους και διαθέσιμους στον πίνακα της οικείας ειδικότητας, κατά τη σειρά εγγραφής τους σε αυτόν. Σε κάθε περίπτωση, οι υποψήφιοι που προσλαμβάνονται λόγω αντικατάστασης αποχωρούντων υποψηφίων, απασχολούνται για το υπολειπόμενο, κατά περίπτωση, χρονικό διάστημα και μέχρι συμπληρώσεως της εγκεκριμένης διάρκειας της σύμβασης εργασίας ορισμένου χρόνου.

Υπενθυμίζεται ότι : Το προσωπικό που προσλαμβάνεται κατ’ εφαρμογήν του παρόντος οφείλει κατά τον χρόνο πρόσληψης να προσκομίσει:

αα) είτε Ψηφιακό Πιστοποιητικό COVID-19 της Ε.Ε. (EU Digital COVID Certificate – EUDCC) του Κανονισμού (ΕΕ) 2021/953 του Ευρωπαϊκού Κοινοβουλίου και του Συμβουλίου της 14ης Ιουνίου 2021 και του άρθρου πρώτου της από 30.5.2021 Πράξης Νομοθετικού Περιεχομένου (Α’ 87), η οποία κυρώθηκε με το άρθρο 1 του ν.4806/2021 (Α΄95) με πληροφορίες σχετικά με την κατάσταση του φυσικού προσώπου-κατόχου του όσον
αφορά στον εμβολιασμό κατά του κορωνοϊού COVID-19 ή βεβαίωση εμβολιασμού της παρ. 5 του άρθρου 55 του ν. 4764/2020 (Α’ 256), ή ισοδύναμο πιστοποιητικό ή βεβαίωση τρίτης χώρας, από όπου προκύπτει η συμπλήρωση δεκατεσσάρων ημερών από την ολοκλήρωση του εμβολιασμού,

 αβ) είτε Ψηφιακό Πιστοποιητικό COVID-19 της Ε.Ε. (EU Digital COVID Certificate – EUDCC) του Κανονισμού (ΕΕ) 2021/953 του Ευρωπαϊκού Κοινοβουλίου και του Συμβουλίου της 14ης Ιουνίου 2021 και του άρθρου πρώτου της από 30.5.2021 Πράξης Νομοθετικού Περιεχομένου, η οποία κυρώθηκε με το άρθρο 1 του ν. 4806/2021 με πληροφορίες σχετικά με την κατάσταση του φυσικού προσώπου-κατόχου του όσον αφορά στη νόσηση από τον κορωνοϊό COVID-19 ή βεβαίωση θετικού διαγνωστικού ελέγχου της παρ. 1 του άρθρου 5 της υπ’ αρ. 2650/10.4.2020 (Β’ 1298) κοινής απόφασης των Υπουργών Υγείας και Επικρατείας ή ισοδύναμο πιστοποιητικό ή βεβαίωση τρίτης χώρας, από όπου προκύπτει η παρέλευση τριάντα (30) ημερών από την ημερομηνία της θετικής διάγνωσης. Στην περίπτωση αυτή η λήξη της σύμβασης ορισμένου χρόνου δεν μπορεί να είναι μεταγενέστερη των έξι (6) μηνών από την ημερομηνία της θετικής διάγνωσης.

 **Η Πρόεδρος ΔΣ του Κ.Κ.Π.Π.Ν.Α.**

 **Κορακάκη Μαρία**